XIII-P.br.1225/01
U Ime Naroda
TREĆI OPŠTINSKI SUD U BEOGRADU , sudija P. V. kao sudija pojedinac u pravnoj stvari po tužbi tužioca JKP " INFOSTAN " iz Beograda ul. Danielova br. 33 , koga zastupa Javni Pravobranilac Grada Beograda ul. Tiršova br. 1 , protiv tuženog M. M. iz Beograda ul. Ivana Sarića br. 3 stan br. 6 , radi duga , doneo je po održanom i zaključenom ročištu za glavnu raspravu , dana 11. decembra 2001. godine sledeću : Presudu
DELIMIČNO SE ODRŽAVA NA SNAZI rešenje Četvrtog opštinskog suda u Beogradu br. I-31307/98 od 05. 01. 1998. godine , te se OBAVEZUJE tuženi da tužiocu isplati iznos od 20,44 dinara sa pripadajućom zakonskom kamatom počev od 05. 01. 1998. godine , pa do dana isplate , sve u roku od 15 dana od dana pravnosnažnosti presude , pod pretnjom izvršenja .
STAVLjA SE VAN SNAGE rešenje o izvršenju Četvrtog opštinskog suda u Beogradu br. I-31307/98 od 05. 01. 1998. godine za iznos 151,44 dinara .
OBAVEZUJE SE tuženi da tužiocu naknadi troškove parničnog postupka u iznosu od 352,50 dinara , sve u roku od 15 dana od dana pravnosnažnosti presude , pod pretnjom izvršenja .
Obrazloženje
Tužilac je u Četvrtom opštinskom sudu u Beogradu , podneo dana 5. 1. 1998. godine , predlog za dozvolu izvršenja na osnovu verodostojne isprave .
Tuženi je dana 29. 4. 1998. godine izjavio prigovor protiv rešenja Četvrtog opštinskog suda u Beogradu br. I-31307/98 od 05. 01. 1998. godine , nakon čega je Četvrti opštinski sud u Beogradu dana 20. 11. 2000. godine , doneo rešenje kojim je stavio van snage rešenje o izvršenju od 19. 1. 1998. godine u delu kojim je određeno izvršenje i ukinuo sprovedene radnje i oglasio se mesno nenadležnim i predmet dostavio Trećem opštinskom sudu u Beogradu , kao nadležnom .
Sud je ročište za glavnu raspravu vodio i zaključio u odsustvu uredno pozvanog tuženog a u smislu odredbi čl. 295 ZPP-a .
Pun. tužioca na ročištu održanom dana 19. 09. 2001. godine , povukao je tužbu u odnosu na deo glavnog duga i to za iznos od 154,44 dinara , dok je ostao kod dela glavnog duga u iznosu od 20,44 dinara , sa pripadajućom kamatom .
Sud je u dokaznom postupku pročitao spise ovoga suda Pbr.1225/2001 i to predlog za dozvolu izvršenja sa knjigovodstvenim stanjem , fotokopiju uplatnice od 09. 06. 1997. godine .
Na osnovu svih izvedenih dokaza koje je sud cenio u smislu odredbe čl. 8 ZPP-a , sud je utvrdio sledeće činjenično stanje :
Uvidom u predlog za dozvolu izvršenja na osnovu verodostojne isprave od 5. 1. 1998. godine , sud je neosporno utvrdio da je tuženi na osnovu naknade za građevinsko zemljište , naknade za kućno smeće , naknade za grejanje , eko zaštitu , naknade za vodu , naknade za upotrebljenu vodu , naknade za zajedničku električnu energiju i naknade za održavanje , dužan tužiocu JKP Infostan , ukupan iznos od 171,84 dinara .
Uvidom u fotokopiju uplatnice od 9. 6. 1997. godine , sud je neosporno utvrdio da je tuženi uplatio na žiro račun tužioca ukupan iznos od 151,44 dinara , na ime dugovanja za decembar mesec 1996. godine .
Sud je u toku dokaznog postupka neosporno utvrdio da je tuženi dužan tužiocu na ime naknade za građevinsko zemljište , naknade za kućno smeće , naknade za grejanje , eko zaštitu , naknade za vodu , naknade za upotrebljenu vodu , naknade za zajedničku električnu energiju , naknade za održavanje , iznos od 171,84 dinara , da je od tog duga tuženi tužiocu isplatio iznos od 151,44 dinara , tako da je nakon isplaćenog iznosa od 151,44 dinara , ostao dužan tužiocu za navedene usluge iznos od 20,44 dinara .
Kako do ročišta , koje je održano dana 11. 12. 2001. godine , tuženi nije izmirio preostali iznos duga tužiocu , to je sud utvrdio da je na ime preostalog dela duga tuženi tužiocu dužan iznos od 20,44 dinara , te je odlučio shodno odredbama čl. 262 tač. 1 čl. 277 tač. 1 čl. 278 tač. 1 i čl. 394 Zakona o obligacionim odnosima .
Odluka o troškovima parničnog postupka doneta je shodno odredbama čl. 154 i čl. 155 ZPP-a , te su tužiocu priznati troškovi za sudsku taksu za inicijalni akt iznos od 100,00 dinara , za zastav inicijalnog akta iznos od 150,00 dinara , za paušal iznos od 37,50 dinara , ostale troškove iznos od 15,00 dinara i za taksu za sudsku odluku u iznosu od 50,00 dinara , što ukupno iznosi 352,50 dinara .
Sudija
Pouka O Pravnom Leku :
Protiv ove presude može se izjaviti žalba u roku od 8 dana od dana prijema iste Okružnom sudu u Beogradu , a preko ovog suda .